
ŠAKIŲ RAJONO SAVIVALDYBĖS MERAS


POTVARKIS
DĖL ŠAKIŲ RAJONO SAVIVALDYBĖS PLANUOJAMOS ŪKINĖS VEIKLOS POVEIKIO APLINKAI VERTINIMO PROCESO TVARKOS APRAŠO PATVIRTINIMO

2024 m. balandžio  d. Nr. MT-
Šakiai



Vadovaudamasis Lietuvos Respublikos vietos savivaldos įstatymo 25 straipsnio 5 dalimi ir Lietuvos Respublikos planuojamos ūkinės veiklos poveikio aplinkai vertinimo įstatymo 6 straipsnio 5 dalies 5 punktu ir 9 dalimi:
1. Tvirtinu Šakių rajono savivaldybės planuojamos ūkinės veiklos poveikio aplinkai vertinimo proceso tvarkos aprašą (pridedama).
2. Nurodau, kad šis potvarkis per vieną mėnesį nuo jo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas arba Regionų administracinio teismo Kauno rūmams adresu: A. Mickevičiaus g. 8A, Kaunas.




Savivaldybės meras		      		                         Raimondas Januševičius

ŠAKIŲ RAJONO SAVIVALDYBĖS PLANUOJAMOS ŪKINĖS VEIKLOS POVEIKIO APLINKAI VERTINIMO PROCESO TVARKOS APRAŠAS

I SKYRIUS
BENDROSIOS NUOSTATOS

1. Šakių rajono savivaldybės planuojamos ūkinės veiklos poveikio aplinkai vertinimo proceso tvarkos aprašas (toliau – Aprašas) taikomas, kai poveikio aplinkai vertinimo subjektas – Šakių rajono savivaldybės vykdomoji institucija, yra planuojamos ūkinės veiklos, kuriai atliekamos Lietuvos Respublikos planuojamos ūkinės veiklos poveikio aplinkai vertinimo įstatymo (toliau – Įstatymas) 7 straipsnyje ir (ar) 8–12 straipsniuose nustatytos procedūros, organizatorius. 
2. Aprašu siekiama, kad būtų išvengta interesų konflikto, dalyvaujant Įstatyme numatytose vertinimo procedūrose.
3. Apraše naudojamos sąvokos suprantamos taip, kaip jos apibrėžtos Įstatyme. 

II SKYRIUS
PLANUOJAMOS ŪKINĖS VEIKLOS POVEIKIO APLINKAI VERTINIMO, KAI SAVIVALDYBĖS VYKDANČIOJI INSTITUCIJA YRA ORGANIZATORIUS, PROCESO TVARKA

4. Planuojamos ūkinės veiklos organizatorius savo lėšomis organizuoja atrankos dėl poveikio aplinkai vertinimo procedūras, rengia atrankos informaciją, pranešimą apie poveikio aplinkai vertinimo pradžią, dalyvauja atrankos dėl poveikio aplinkai vertinimo ir poveikio aplinkai vertinimo procesuose Įstatymo ir aplinkos ministro nustatyta tvarka.
5. Tais atvejais, kai Šakių rajono savivaldybės vykdančioji institucija pati yra planuojamos ūkinės veiklos organizatorius, turi nusišalinti ir nedalyvauti atrankos dėl poveikio aplinkai vertinimo procese ir neteikti išvadų atsakingajai institucijai.

III SKYRIUS
BAIGIAMOSIOS NUOSTATOS

6. Aprašą keičia, pripažįsta netekusiu galios Šakių rajono savivaldybės meras.
___________________________

